# Sant Martí de la Cortinada

Sant Martí de la Cortinada és una església romànica localitzada al nord d'Ordino, Principat d'Andorra, declarada Bé d'interès cultural.
Abans, era considerada un esglesiola. L'edifici original ha sofert diferents transformacions i ampliacions al llarg del temps, més concretament en època moderna, les quals l'han anat eixamplant cap al nord. En l'actualitat presenta una nau única, de planta gairebé quadrada, amb capelles laterals i absis quadrangular. Als voltants d'aquesta nau, es van trobar uns fonaments romànics que completen la construcció d’aquesta església romànica. Cal destacar que les successives transformacions del temple van fer que se'n reorientés la capçalera, de manera que l'original romànica queda a la dreta de l'entrada actual. En aquella època, els càtars coneguts també com aryens van fer balancejar el catolicisme de la primera meitat del segle XII a França. Van fer unes investigacions els Serveis Arqueològics de M.I. Consell els quals no van poder trobar una resposta de si l'església és o no és una construcció romànica, el que si saben és que el campanar és romànic però l’absis i presbiteri no se sap
El campanar, de dos pisos, de finestres geminadeses localitza al peu de la primitiva nau romànica i cal destacar-hi una original decoració de tota una llargada de dents de serra sota el ràfec i lezenes, arcuacions. També els arcs geminats han estat transformats en un arc simple amb campanes.
Sant Martí és una església que va tenir una important decoració pictòrica. Aquesta decoració pictòrica esta feta amb colors tant nítids com vius. El 1968, quan es procedia a la seva restauració, es van localitzar a la zona de l'absis les pintures murals romàniques, datables a finals del segle xii. Aquest murals romànics són considerats dels més importants del Prinineu. Destaquen entre elles les figures d'un animal fantàstic (una mena de llop amb llengua bífida) i un personatge de nom Guillem Guifré, que porta un ganivet i una copa. També s'hi troba representat el bisbe Sant Martí de Tours. Les pintures o murals han estat fetes pel Mestre de la Cortinada amb la tècnica del fresc i alguns retocs de calç. Aquesta capella té com ha particularitat la seva divisio, en un costat podem apreciar la dominació dels colors ocres i vermells, i, de l'altre costat els colors verd i blaus.
El temple conté també altres elements importants, com un conjunt de quatre retaules barrocs del segle xviii (el principal dedicat al patró de l'església), mobiliari de fusta del segle xvii, com una calaixera musicada del 1635, un rogle (o roda de campanetes) i un interessant conjunt de reixes de ferro forjat que protegeixen l'altar major i les capelles laterals.
Fora del temple, també trobem objectes conservats com un Sant Crist de fusta policromada del segle xiii que trobem a les dependències de Patrimoni Cultural d'Andorra.

## Referències

* ↑ «Sant Martí de la Cortinada». Patrimoni Cultural d'Andorra. Govern d'Andorra. [Consulta: 12 agost 2017].
* 1 2 3 4 5 6 FERRER ALTIMIRA, Josep. [R- 46218 Esglésies pre-romàniques i romàniques d'Andorra]. Andorra: Banc Internacional - Banca Mora, 1988, p. 42-45. ISBN R- 46218.
* 1 2 3 4 5 6 GARCIA, Mireia. [RA- 10876 El romànic a Andorra]. Andorra: Editorial Andorra, 2012, p. 62-69. ISBN RA- 10876.
* 1 2 3 Patrimoni Artístic Nacional, Patrimoni Artístic Nacional. [R- 15495 Esglésies romàniques d'Andorra I]. Andorra: Patrimoni Artístic Nacional, 1982, p. 8-11. ISBN R- 15495.

## Vegeu també

* Llista d'esglésies catòliques d'Andorra